
El rol de la creativitat en la creació dempreses a Catalunya 


Eva Coll-Martínez 


Universitat Rovira i Virgili 


RESUM: En els darrers anys la creativitat ha guanyat importància per la seva capacitat de generar 
creixement econòmic a partir del seu rol en els processos d'innovació i evolució econòmica. En aquest 
sentit, aquest treball té un doble objectiu. En primer lloc pretén abordar els mecanismes a partir dels quals 
la creativitat afavoreix la difusió de coneixement i innovació tot contribuint al creixement econòmic i 
a la competitivitat de les regions. I en segon lloc, pretén analitzar quin és el paper de la creativitat, la 
diversitat i la innovació en la creació dempreses als municipis de Catalunya. Per dur a terme aquest anàlisi, 
principalment fem ús de la informació subministrada pel Registre d'Establiments Industrials de Catalunya, 
un registre que recull la localització dels nous establiments a Catalunya i de l'Institut d'Estadística de 
Catalunya. Entre els resultats més rellevants cal destacar la importància de la creativitat en la difusió 
d'idees i creació de nous projectes tot incentivant l'emprenedoria a escala local. No obstant, el paper de 
la diversitat cultural no sembla tenir gran rellevància en la decisió de localització de noves empreses als 
municipis catalans. Finalment, la productivitat intel-lectual i tecnològica al municipi (en termes de patents) 
afavoreix la creació de noves empreses però només en aquells municipis més propers a centres tecnològics i 


científics. 

Aquest treball s'ha realitzat amb el suport del Departament d'Universitats, Recerca i Societat de la Informació de la 
Generalitat de Catalunya i de la Fundación SGAE. 


ABSTRACT: In recent years creativity has become increasingly important because of its ability to generate 
economic grovth in the processes of innovation and economic development. In this regard, the present study 
has tvo objectives. First, it aims to address the mechanisms through vvhich creativity promotes Rnovvledge 
externalities and innovation and thus contributes to regional economic gromth and competitiveness. 
Second, it aims to analyse the roles of creativity, diversity and innovation among entrepreneurs in the 
municipalities of Catalonia. To conduct this analysis, ve mainly use information from the Register of 
Industrial Establishments of Catalonia, mhich includes the location of nem establishments in Catalonia, 
and from the Statistical Institute of Catalonia. Among the most significant results is the importance of 
creativity in the spreading of ideas and the creation of nevv projects to encourage entrepreneurship at local 
level. Hovvever, cultural diversity does not seem to play a significant role in determining the location of nem 
businesses in Catalan municipalities. Finalb, intellectual and technological productivity in the municipality 
(in terms of patents) favours the creation of nevv companies but only in municipalities close to technological 


and scientific centres. 


REYV/ORDS: creativity, diversity, innovation, entrepreneurship, industrial location 


1. Introducció 


En un món globalitzat amb continus canvis tecnològics i on les preferències dels consumidors 
són cada vegada més canviants, la creativitat és un dels factors clau per al desenvolupament econòmic 
de les societats econòmicament més avançades. En aquest sentit, la creativitat s ha convertit en un dels 
temes d'estudi més destacats en diverses disciplines. Aquest creixent interès té l'origen en el seu poten- 
cial en termes de creixement i de desenvolupament econòmic a escala local. La introducció de l'associa- 
ció positiva entre creativitat i desenvolupament econòmic es deu, principalment, a les contribucions de 


Richard Florida (2002), de la Comissió Europea (2010) i de l'UNCTAD (2008, 2010), entre d'altres. 


Per tant, en aquest context sembla crucial entendre els factors que promouen la creativitat empresarial. 


Un dels àmbits d'estudi on hi hagut més interès en els darrers anys ha estat el de l'emprenedoria. 
Si bé la majoria de treballs en aquest àmbit tenen en compte factors tradicionals com les caracterís- 
tiques personals dels emprenedors (Storey 1994), factors relacionats amb l'organització industrial o 
amb factors geogràfics (Reynolds et al. 1994, Saxenian 1999), tots aquests articles no acostumen a 
tenir en compte característiques locals associades als entorns socials i culturals proclius a la creativitat 
i que afavoreixen lemprenedoria. Excepcions a aquest enfocament tradicional són Florida (2004), Lee 
et al. (2004), Boschma i Fritsch (2009), Piergiovanni et al. (2012), Audretsch i Belitshi (2013), entre 
d'altres. Tots aquests autors coincideixen a destacar el paper de la creativitat i la diversitat en la difusió 
del coneixement, cosa que afavoreix l'emprenedoria en l'àmbit local. 


En el cas de Catalunya no trobem contribucions que hagin tingut en compte factors socials vin- 
culats a l'entorn local com la creativitat i la diversitat. Mentre que la majoria de contribucions analitzen 
l'impacte del capital humà en la creació dempreses (Arauzo i Manjón 2004, Arauzo 2005, Arauzo i 
Viladecans 2009, etc.), s'hauria de tenir en compte que la concentració de capital humà en certes àrees 
pot estar molt influenciada per l'entorn específic que en defineix els nivells de creativitat i diversitat del 
municipi. Així doncs, partint d'aquesta idea, ens preguntem si la creació dempreses a escala municipal 
està positivament associada amb la creativitat i la diversitat emergent a escala local. És a dir, si la crea- 
tivitat té un gran potencial en termes de creixement econòmic a través de la seva capacitat d'innovació 
i creació de noves idees, aquells municipis capaços de generar aquests entorns creatius haurien de tenir 
un cert avantatge comparatiu respecte la resta de municipis a l'hora d'atraure la creació dempreses al 
municipi. 


Tenint en compte el potencial de la creativitat i la diversitat en el dinamisme empresarial, aquest 
article té com a principal objectiu analitzar l'impacte de la creativitat i la diversitat en la creació dem- 
preses a escala local a Catalunya tot controlant els factors tradicionals de localització industrial. Per 
tal de dur a terme aquest treball empíric, disposem de dades referents a la localització d'un total de 

7.895 nous establiments industrials que es van crear a Catalunya entre 2002 i 2007. Aquestes dades 
són extretes del Registre d'Establiments Industrials de Catalunya (REIC) subministrades per la Ge- 
neralitat de Catalunya. Tanmateix, fem ús d'un seguit de dades referents a les característiques locals 
dels municipis catalans extretes de l'Institut d'Estadística de Catalunya (IDESCAT) i Trullén i Boix 
(2005). Finalment, també s'ha utilitzat informació cartogràfica facilitada per l'Institut Cartogràfic de 
Catalunya. 


En el nostre model fem ús dels models de recompte per tal destimar l'efecte de la creativitat i 
la diversitat en la decisió de localització de les noves empreses als municipis catalans. Els principals 
resultats suggereixen la importància de la creativitat (en termes de població artística o bohèmia) en 
la difusió d'idees i creació de nous projectes i negocis tot incentivant l'emprenedoria al municipi. No 
obstant, el paper de la diversitat cultural no sembla tenir gran rellevància en la decisió de localització 
de noves empreses als municipis catalans. Finalment, la productivitat intel-lectual i tecnològica al mu- 
nicipi (en termes de patents) afavoreix la creació de noves empreses però només en aquells municipis 
més propers a centres tecnològics i científics. 


La resta de l'estudi sestructura de la forma seguent. En el segon apartat es revisa la literatura 
relacionada al rol de la creativitat en la decisió de localització de noves empreses a través de la difusió i 
la creació de noves idees i projectes. A continuació, es detallen les diferents fonts de dades, les variables 
i la metodologia economètrica emprades en l'estudi. En l'apartat quart es mostren els principals re- 
sultats de les estimacions realitzades i, finalment, es discuteixen les principals conclusions del treball. 


2, Revisió de la literatura 


En la literatura existent trobem diferents definicions de creativitat. Santagata (2002, 2009) 
argumenta que la creativitat està associada al patrimoni històric així com a les característiques i la 
història de la societat en la qual es desenvolupa. Segons aquesta definició el temps i l'espai són fonts 
principals de creativitat. Alternativament la creativitat es pot entendre com l'habilitat de sintetitzar 
(Florida 2002). D'una manera més formal Sternberg (1999) defineix la creativitat com l'habilitat de 
produir treball novell (original i inesperat) i apropiat (útil). 


Tot i que la creativitat pot semblar un concepte abstracte que pot ser abordat des de diverses 
perspectives, aquesta es podria definir a grans trets com: 


la formulació de noves idees i l'aplicació d'aquestes idees a la producció d'obres originals i produc- 


tes culturals, creacions funcionals, invencions científiques i innovacions tecnològiques (UNCTAD 
2008). 


Aquesta definició permet diferenciar entre una creativitat cultural o artística, una creativitat 
científica i una creativitat econòmica: 


- La creativitat artística està associada a la imaginació i a la capacitat de generar idees origi- 
nals i noves formes d'interpretar el món, en forma de text, so i imatge: 


- La creativitat científica implica curiositat i tenir la voluntat dexperimentar i fer noves con- 
nexions a l'hora de resoldre problemes. 


- La creativitat econòmica és un procés dinàmic enfocat a l'aplicació de la innovació en la tec- 
nologia, models empresarials, màrqueting, etc., i està estretament vinculada al fet dobtenir 
un cert avantatge competitiu en l'economia. 


Totes aquestes formes de creativitat intervenen de forma específica en el desenvolupament de la 
creativitat tecnològica, tal com es mostra a la figura 1. 


En un context purament econòmic, la creativitat ha estat reconeguda pel seu potencial per gene- 
rar riquesa i ocupació, així com pet la seva capacitat per facilitar el canvi tecnològic i la innovació em- 
presarial. D'aquesta manera, sentén que la creativitat és un element clau per al foment de la innovació. 
De fet, ja al 1961 Jacobs destacava el paper de la creativitat com un factor rellevant per al creixement 
econòmic i de les ciutats. D'aquesta manera, la concentració d'activitats creatives pot generar un cert 
entorn creatiu que facilita la generació de noves idees (Povver 2002, Scott 2006, Lazzaretti et al. 2008, 
Stam et al. 2008). És aquest entorn creatiu el que facilita el desenvolupament de nous productes i pro- 
jectes per part de les empreses, en altres paraules, la creativitat incentiva la innovació en els diferents 
processos productius de l'economia (Miller et al. 2009). 


FIGURA 1. La creativitat en les economies actuals 

Font: REA European Affairs (2006:42) 


Del concepte de creativitat sorgeix la idea de ciutat creativa" com a motor del paradigma eco- 
nòmic (vegeu, per exemple, Clifton 2008 i Chapain et al. 2010). En aquesta línia, alguns autors ar- 
gumenten que a les ciutats creatives les empreses tenen més probabilitats d'introduir innovació en 
procés i producte que en aquelles ciutats amb menors nivells de creativitat (Múller et al. 2009, Lee i 
Rodríguez-Pose 2014: Rammer et al. 2016). 


2.1. Literatura sobre localització industrial i creativitat 


Els determinants de la decisió de localització dempreses poden ser abordats tant des de la pers- 
pectiva de l'empresa com la del territori. El primer enfocament analitza com les característiques de 
les empreses afecten la decisió de localització tenint en compte aspectes com les característiques de 
l'empresari, la mida de l'empresa i el sector al qual pertany l'empresa. En canvi, en la segona perspectiva, 
lobjecte d'estudi són les característiques del territori i la seva capacitat de captar la creació dempreses 
tenint en compte factors territorials, com la disponibilitat dels recursos, la situació geogràfica, la dis- 
tribució de la població i els nivells d'habilitat dels treballadors (Arauzo-Carod 2008). 


Pel que fa al primer enfocament, part dels estudis se centren a estudiar les característiques in- 
dividuals dels emprenedors. Entre les característiques individuals més analitzades hi trobem la per- 

sonalitat, el nivell d'educació o lorigen. En aquest sentit, característiques com la visió empresarial, la 
proactivitat o la tradició familiar estan associades amb l'emprenedoria (Storey 1994). Per altra banda, 
els estudis basats en el capital humà troben que lemprenedoria està relacionada a majors nivells edu- 
catius i a l'experiència laboral (Evans i Leighton 1990). Altres estudis troben que els immigrants tenen 
més possibilitats de ser emprenedors donada la falta de contactes i connexions i per tant, crear el seu 
propi negoci és l'única opció per evitar l'atur (Yoon 1997). 


Si ens centrem en l'enfocament territorial cal tenir en compte la classificació de Hayter sobre 
els determinants de localització (1997). Es divideix la literatura en tres enfocaments diferents: un 
enfocament neoclàssic, un enfocament conductual i un enfocament institucional. Segons l'enfocament 
neoclàssic, les empreses tenen en compte factors que influeixen en els guanys com la mà d'obra, costos 
de transport i les economies externes. Lenfocament conductual senfoca en les situacions d'informació 
imperfecta i les característiques personals de l'empresari. Finalment, segons l'enfocament institucional 
la decisió de localització de les empreses depèn de les característiques locals, com els salaris, els sindi- 
cats, les regulacions d'impostos, etc. 


A més d'aquests, hi ha altres enfocaments que posen l'accent en el paper de les economies d'aglo- 
meració a l'entrada de noves empreses, la major part dels quals es basen en la idea deconomies externes 
de Marshall (1920). Aquesta idea sosté que les empreses es beneficien d'estar situades en llocs on hi 
ha una alta concentració dempreses i llocs de treball. Aquests beneficis són impulsats pels mercats 
de treball especialitzats, la disponibilitat dels proveidors i els vessaments de coneixement (Rnomledge 
spillovers). Més tard, Hoover (1936) subdivideix aquestes economies d'aglomeració en les economies 
de localització i urbanització. El primer es refereix a la concentració d'activitats similars mentre que el 
segon es refereix a la concentració de les activitats no relacionades. 


Arauzo-Carod et al. (2010) van resumir recentment les principals aportacions i mostren que la 
majoria dels estudis en aquest camp destaquen la importància de les economies d'aglomeració, però 
també hi ha altres determinants importants que s han de tenit en compte, com són les infraestructures 
de transport. Diversos estudis empírics han donat suport a la hipòtesi que una millor accessibilitat a 
les infraestructures de transport té un impacte positiu en les decisions de localització de les empreses, 
però aquest efecte serà diferent en tots els sectors de l'economia (Friedman et al. 1992, Smith i Florida 
1994, Arauzo-Carod 2005). Altres factors són la densitat de la població i característiques del capital 
humà. Molts estudis han demostrat que les indústries intensives en coneixement es beneficien més 
d'estar ubicades a les grans aglomeracions (vegeu Bade i Nerlinger 2000, Arauzo-Carod i Viladecans 
2009). Sobre les característiques del capital humà, les principals troballes suggereixen que les empre- 
ses generalment prefereixen llocs amb una força de treball més educada i menys ben pagada, tot i que 
dependrà de les Característiques de l'empresa (vegeu, per exemple, Smith i Florida 1994, Arauzo-Ca- 
rod 2005). Altres factors determinants són els impostos, l'efecte és ambigu segons diferents estudis, 
però Gabe i Bell (2004) sostenen que hi ha un equilibri entre els impostos i el subministrament de 
béns i serveis públics. Finalment, cal considerar el comportament específic de cada tipus dempresa. 
Arauzo-Carod i Manjón (2004) troben que les grans empreses es guien principalment per factors "ob- 
jectius, com ara les característiques del mercat, mentre que les petites empreses semblen estar guiades 
principalment per les preferències de l'empresari (ubicació de residència, problemes familiars, etc.). 


Entre els estudis que s'han centrat en analitzar el rol de la creativitat i la diversitat cultural en la 
creació de noves empreses destaquen els segúents treballs. Audretsch et al. (2010) troben que nivells 
més elevats de coneixement i la diversitat cultural afecten positivament la creació dempreses orienta- 

des a la tecnologia a Alemanya. En el cas dels EUA, Lee et al. (2004) analitzen l'efecte de la creativitat 
i la diversitat en la formació de noves empreses i troben que les àrees obertes i creatives afavoreixen un 
clima empresarial dinàmic. També pels EUA, VVojan et al. (2007) troben que un entorn inobservable 
creatiu està positivament associat a diversos indicadors de dinamisme econòmic. En un enfocament 
similar, De Jong et al. (2007) utilitzen dades holandeses per analitzar la relació entre la creativitat i 
les taxes de creació d'empreses a escala regional, i mostren que les àrees amb alts nivells de concentra- 
ció d'indústries creatives tenen taxes de creació dempreses superiors. Finalment, Audretsch i Belitsli 
(2013) troben que existeix una relació positiva entre la creativitat local i la formació de noves empreses 
pel que fa a les ciutats europees. 


Així doncs, com es pot relacionar creativitat amb emprenedoria2 D'acord amb les definicions 
citades prèviament, lemprenedoria és una forma de creativitat perquè permet crear i difondre noves 
idees i projectes que són únics i útils. Per tant, i seguint l'argument de Lee et al. (2004), suposem que 
la concentració de bohemis en un municipi crea un entorn que atrau altres tipus d'agents creatius o 
altament qualificats, cosa que promou la creativitat del capital humà i la creativitat empresarial. 

3. Dades i especificació del model 


3.1. Descripció de les dades i variables utilitzades 


Per dur a terme aquest estudi utilitzem dades referents a Catalunya. De forma més concreta, 
d'una banda, utilitzem dades sobre la localització de nous establiments per definir la variable depen- 
dent i, per l'altra, les variables independents es construeixen a partit d'un conjunt de dades sobre les 
característiques territorials, 


La base de dades utilitzada per definir la variable dependent és el Registre d'Establiments In- 
dustrials de Catalunya (REIC), subministrat pel Govern de Catalunya (Conselleria d'Innovació, Uni- 
versitats i Empresa), que disposa d'una sèrie de microdades sobre la localització d'establiments nous i 
reubicats. Aquest conjunt de dades inclou un total de 10.033 establiments amb codis 011-930 segons 
la CNAE-93 Rev. 1 que es van situar a Catalunya entre 2002 i 2007. En el cas d'aquest estudi, s'ha 
preferit treballar només amb les empreses de nova creació, com una aproximació al concepte de l'em- 
prenedoria. D'aquesta manera, treballem amb 7.895 empreses que es van localitzar els 946 municipis 
catalans entre 2002 i 2007. 


Pel que fa a les variables explicatives, s'ha seguit la literatura empírica sobre localització indus- 
trial per a seleccionar-les. En concret s'inclouen determinants vinculats a la creativitat, la diversitat i 
la innovació, al capital humà, a les economies d'aglomeració, a l'estructura industrial i a diversos indi- 
cadors sobre el nivell de renda i el creixement de la població. A les taules 1 i 2 es mostren la definició 
i alguns estadístics descriptius de les variables anteriors. Iotes aquestes variables són extretes del cens 


de 2001 (IDESCAT) i dels indicadors de Trullén i Boix (2005). 


LS 


TAULA 1. Descripció de les variables 


Variable Descripció" Font Any 
creació d'empreses Nombre d'empreses creades entre 2002 i 2007 REIC (2002-2007) 
creativitat Nombre de professionals creatius i bohemis IDESCAT 2001 
diversitat Proporció de població estrangera IDESCAT 2001 
capital bumà Proporció de la població amb estudis universitaris IDESCAT 2001 
densitat de població Nombre d'habitants per quilòmetre quadrat IDESCAT 2001 
renda Nivell de renda mitjana per habitant segons l'IRPF IDESCAT 2001 
patents Nombre de patents registrades Trullén i Boix (2005) 2001 
creixement de població — Creixement de la població entre 1991 i 2001 IDESCAT 2001 
atur Nombre d'aturats per població en edat laboral IDESCAT 2001 
pimes Proporció de petites i mitjanes empreses IDESCAT 2001 
intensitat industrial Proporció de locupació en indústria IDESCAT 2001 


Indica si el municipi pertany a una àrea 


metropolità Trullén i Boix (2005) 2001 


metropolitana 
llocs de treball Nombre de llocs de treball IDESCAT 2001 
a Totes les variables estan construides en logaritmes naturals 
Font: Autor 
TAULA 2. Estadístics descriptius 
Variable N Mitjana Desv, Est. Mínim Màxim 
creació empreses 946 8,340 30,357 0 645 
creativitat 946 0,614 1,019 0 8,216 
diversitat 946 0,014 0,018 0 0,171 
capital bumà 946 0,069 0,073 0 1,486 
densitat de població 946 3,169 1,856 -0,198 9,849 
renda 946 9,072 0,369 7,664 10,401 
patents 946 0,070 0,300 0 3,972 
creixement de població 946 0,109 0,246 -1,985 1,397 
atur 946 0,026 0,013 0 0,085 
pimes 946 0,598 0,145 0 0,693 
intensitat industrial 946 0,196 0,093 0 0,475 
metropolità 946 0,443 0,497 0 1 
llocs de treball 946 6,122 1,663 2,564 13,378 


Font: Autor 


D'altra banda, la taula 3 mostra els resultats sobre la correlació entre variables explicatives a 
l'efecte de certificar que no hi ha problemes de collinealitat entre les variables explicatives utilitzades. 

TAULA 3. Taula de correlacions 


1 2 3 4 5 6 El 8 9 10 
1. creativitat 1 
2. diversitat 0.167" 1 
3. capital humà 0.019 — 0.112" 1 
4. densitat de població 0.496" —0.123t —-0.028 1 
5. renda 0.382: —0.215t 0.277) 0.335" 1 
6. patents 0.566" — 0.017 — 0.043 0.337 0.2291 1 
7. creixement de població — 0.174" — 0.252" 0.109: 0.1531 0.465 — 0.014 1 
8. atur 0.337: — 0.059 —-0.079" 0.303" 0.126 0.146" 0.135" 1 
9. pimes -0.299" — 0.006 — 0.066" —-0.1591 -0.2385 -0.2361 -0.137" -0.1727 1 
10. intensitat industrial 0.203": —-0.12X -0.092t 0.283" 0.227 0.135" 0.459" 0.3031 -0.373Í 1 
Font: Autor 


La creativitat es pot aproximar utilitzant un índex de bobèmia (Florida 2002) —una mesura del 
nombre de bohemis i altres tipus de població artísticament creativa en cada municipi. Segons Florida 
(2002), aquest indicador mesura l'obertura d'un municipi a la creativitat no directament relacionada 
amb la innovació tecnològica i empresarial. Dit d'una altra manera, és un índex que permet mesurar 
el dinamisme artístic i intel-lectual. D'aquesta manera, aquells municipis amb majors nivells d'aquest 
índex haurien d'atraure la població creativa, afavorint la difusió d'idees i nous projectes que són clau 
per a la creació dempreses. Aquest índex, més concretament, compta el nombre de població bohèmia 
del municipi i inclou professions com autors, músics, compositors, actors, directors, pintors, escultors, 
ballarins, etc. Florida (2002) mostra com existeix una relació positiva i significativa entre la creativitat 
i la concentració de la indústria intensiva en alta tecnologia. 


Pel que fa a la diversitat, assumim que aquells municipis més diversos haurien de tenir un cert 
avantatge en atraure i retenir la població creativa. Aquesta concentració de població creativa que es ca- 
racteritza per tenir una mentalitat més oberta als canvis i poc conservadora permet reduir les barreres 
d'entrada afavorint la difusió, creació i acceptació de noves idees. Com a mesura de diversitat utilitzem 
la proporció de població estrangera basada en el cens de 2001. Estudis previs com els de Reynolds 
et al. (1994), Saxenian (1999) i Lee et al. (2004) mostren que aquesta variable té un signe positiu i 
significatiu en la creació d'empreses. Donat que els immigrants que arriben a una nova regió han de 
tenir una caràcter més autònom per tal de titat endavant i adaptar-se als canvis més fàcilment que la 
població resident. A més a més, és una mesura de diversitat cultural que enriqueix la població local 
amb noves idees i oportunitats. 


Suposem que el nivell educatiu de la població (capital humà) és un factor de localització relle- 
vant per a qualsevol tipus dempresa. No obstant això, els possibles desajustos espacials en termes de 
mercat de treball es poden veure majoritàriament solucionats amb els Auxos de mobilitat sempre que 
el territori disposi d'infraestructures de transport adequades (Arauzo-Carod, 2005). D'acord amb la 
literatura sobre la localització industrial i els districtes industrials, les economies d'aglomeració (den- 
sitat de població) generen entorns més productius que afavoreixen la creació de noves empreses. Tan- 
mateix, nivells de renda (renda) superiors haurien d'incentivar la creació d'empreses facilitant l'accés a 

un possible suport financer addicional en el moment d'iniciar el negoci. Pel que fa a la innovació i l'ac- 
cés a la tecnologia en el municipi s'introdueix el nombre de patents per municipi (patents), suposant 
que existeix una relació positiva entre les patents i l'emprenedoria. El creixement de la població entre 
1991 i 2001(creixement població) hauria de permetre capturar tots aquells canvis que s'han donat en 
el municipi i que es poden capturar en el model. Pel que fa al nivell d'atur (atur), existeixen diverses 
teories al respecte. Per una banda, alguns estudis mostren que alts nivells d'atur afavoreixen la creació 
d'empreses donada la dificultat per trobar un lloc de treball alternatiu (VVagner i Sternberg 2004), 
mentre que altres autors argumenten que alts nivells d'atur estan vinculats a la recessió de l'economia i, 
per tant, a menors nivells de consum (Reynolds et al. 1994). De la mateixa manera, tal com suggereix 
la Hipòtesi de la Incubadora (Garofoli 1994), una major presència de petites empreses (pimes) fomenta 
la creació de noves empreses. Finalment, l'estructura de l'activitat econòmica del municipi (intensitat 
industrial) contribueix a explicar la decisió de localització. 


3.2, Model economètric 


Per tal d'analitzar els determinants de la creació d'empreses i la seva relació amb la creativitat, 
sestima el nombre dels nous establiments en funció de les característiques específiques locals que han 
estat descrites anteriorment: 


Creació d'empreses, 
— Bot B,creativitat, 4 B.diversitat, 4 B,capital humà, 
4 B,densitat de població, 4 B,renda, Y Bepatents, 
4 B,creixement població, 1 Bgatur, € B,pimes, 


- Biointensitat industrial, Y u, 


Aquest model sestima pel conjunt de municipis de Catalunya així com pels municipis que per- 
tanyen a una àrea metropolitana en termes de mobilitat laboral i pels que no pertanyen a una àrea 
metropolitana, és a dir, àrees més rurals. Aquesta distinció s ha fet seguint el treball de Trullén i Boix 
(2005) i ens permet distingir com poden variat els efectes de les característiques locals en la creació 
d'empreses quan fem aquesta distinció. 


Per tal d'estimar aquest model s'utilitzen models de recompte, que són els models més emprats 
en aquest context. Entre els diversos models existents, el de Poisson és el més bàsic, però comporta cer- 
tes limitacions, com un problema de sobredispersió (incompliment de la propietat d'igualtat entre la 
mitjana i la variància) donat l'excés d'entrades en certs municipis. Tanmateix, es pot donar un proble- 
ma addicional, el de la inflació en zeros, és a dit, l'excés de municipis amb zero entrades). No obstant, 
ambdós problemes es poden solucionar amb l'ús de de models de recompte inflats en zeros. Es tracta 
de models en dues etapes en els quals el primer pas consisteix en estimat la probabilitat de pertànyer 
al grup de zero respecte al grup diferent de zero (en termes de localització), mentre que en el segon cas 
sutilitza un model de recompte tradicional. Aquests models requereixen l'ús de variables addicionals 
(variables inflades) que poden explicar en gran part la inflació en zeros, 


Donat que les nostres dades mostren tan símptomes de sobredispersió com d'inflació en el zero 
amb un 3896 de zeros sobre el total de la mostra, el model de Poisson s'ha descartat des de l'inici i s'han 
considerat models alternatius com la Binomial Negativa (BN), la Poisson Inflada en Zero (ZIP) i la 

Binomial Negativa Inflada en Zero (ZINB). Per escollir el millor model s'han realitzat un seguit de 
tests que permetin escollir el que presenti el millor ajust d'acord amb el Criteri de Informació d'Altaile 
(AIC), el Criteri d'Información Bayesià (BIC) i el Test de Vuong. Per a més informació sobre aquests 
models consulteu els manuals de Cameron i Trivedi (1998). 


La taula 4 mostra els resultats d'aquests tests. Concretament, el model ZINB és el que ha ob- 
tingut els millors resultats d'acord amb els tres indicadors, motiu pel qual s'ha decidit utilitzar aquest 
model. 


TAULA 4. Selecció de models de recompte 


Total AIC BIC Vuong test 

Poisson 7338,39 7391,76 - 

Binomial Negativa 4281,45 4339,68 - 

ZP 6487,64 6550,72 6,407 

ZINB 4127,59 5,90 5,90141 
Font: Autor 


3.3. La distribució espacial de les empreses de nova creació i de la creativitat a 
Catalunya 


En aquesta secció fem una breu descripció de la distribució espacial de les variables clau d'aquest 
treball. La visualització de les dades amb l'ús d'eines cartogràfiques permet realitzar una anàlisi des- 
criptiva molt més detallada i completa de les dades. Tanmateix, es mostren els rànquings dels munici- 
pis amb majors nivells d'aquestes dades. 


Durant el període analitzat en aquest treball (de 2002 a 2007), el conjunt d'empreses de nova 
creació que es van localitzar als municipis catalans va ser de 7.895. Tal com posa de manifest levi- 
dència empírica per a altres paisos, aquests nous establiments mostren una tendència clara a la con- 
centració espacial en les àrees urbanes més importants. En aquest cas, estaríem patlant de la ciutat de 
Barcelona, la seva àrea metropolitana i les altres tres capitals de província —Girona, Lleida i Tarragona 


(vegeu la figura 2). 

FIGURA 2. Localització d'empreses de nova creació (2002 — 2007) 

Creació d'empres 

EH 110-334 

Font: Autor amb dades del REIC 


En relació amb aquestes dades, la taula 5 mostra un rànquing per aquells municipis amb un 
major nombre de creació d'empreses entre 2002 i 2007. Tal com es podia deduir en la figura anteriot, 
Barcelona és la ciutat capdavantera amb un major nombre d'entrades durant el període. La resta de 
municipis amb major nombre d'empreses creades són capitals de comarca i ciutats de l'àrea metropo- 
litana de Barcelona. 


TAULA 5. Rànquing de municipis segons el nombre d'empreses de nova creació (2002-2007) 


H 10 primers Municipi Creació d'empreses 
1 Barcelona 645 
2 Terrassa 334 
3 Mataró 278 
4 Sabadell 205 
5 Badalona 180 
6 l'Hospitalet de Llobregat 169 
7 Rubí 154 
8 Lleida 110 
9 Montcada i Reixac 103 
10 Igualada 90 


Font: Autor amb dades REIC 


Pel que fa a la distribució de la població bohèmia com una aproximació a la creativitat del muni- 
cipi, la figura 3 evidencia que Barcelona concentra la major part de bohemis a Catalunya. Al marge del 
cas de Barcelona destaquen les capitals de província (Girona, Lleida i Tarragona), també els municipis 
més propers a Barcelona disposen d'un major nombre de població bohèmia entre els seus habitants. 
Aquesta distribució es pot explicar en gran part pel poder d'atracció que exerceixen les grans ciutats 
sobre aquest tipus de població en termes d'una major interacció tàcita i informal entre bohemis, la qual 
cosa facilita la transmissió i creació de noves idees degut a la concentració d'aquest tipus de treballa- 
dors. Així doncs, queda clar que les empreses de nova creació prefereixen localitzar-se al voltant de les 
àrees que concentren major part de la població i activitat econòmica. 

FIGURA 3. Distribució espacial de la creativitat (2001) 


Font: Autor amb dades d'IDESCAT 


En la taula 6 es pot observar el tànquing de municipis amb un major nombre de bohemis (po- 
blació amb ocupació cultural o artística) per a l'any 2001. Aquests resultats confirmen la informació 
que podíem trobar a la figura anterior, La població bohèmia té preferència per localitzar-se en els 
municipis més rellevants del territori, donat que en les capitals i municipis pròxims hi poden trobar 
tots aquells factors que afavoreixen la seva activitat. És a dir, els municipis més rellevants en termes de 
població i activitat econòmica compten amb majors nivells de renda i diferents rangs de preferències, 
cosa que afavoreix la demanda de productes i serveis culturals i artístics. Tanmateix, aquestes àrees dis- 
posen d'un seguit d'infraestructures culturals i arquitectòniques que són imprescindibles per l'activitat 
d'aquests individus. Així doncs, la concentració de bohemis ha de facilitar la interacció entre aquesta 


població i altres individus, tot afavorint la creativitat emergent al municipi. 


TAULA 6. Rànquing de municipis segons el nombre de bohemis (2001) 


8 10 primers Municipi Nombre de bohemis 
Barcelona 7454 
2 Sant Cugat del Vallès 359 
3 Sabadell 320 
4 Terrassa 320 
3 l'Hospitalet de Llobregat 311 
6 Badalona 268 
7 Tarragona D17 
8 Lleida 212 
9 Girona 203 
10 Mataró 170 


Font: Autor amb dades d'IDESCAT 


Pel que fa a la distribució de la població estrangera en termes de diversitat en el territori, en la figura 
4 es pot veure com la proporció de població estrangera es concentra majoritàriament al llarg dels 
municipis litorals de Catalunya i al voltant de les quatre capitals de província seguint la mateixa pauta 

que la concentració de la població ha seguit en els darrers anys. No obstant, trobem certes excepcions al 


nord de Lleida, possiblement vinculats al turisme de muntanya. 


FIGURA 4. Distribució espacial de la diversitat (2001) 


EJ 0.0000 - 0.0083 


Font: Autor amb dades d'IDESCAT 


E) 0.0083 - 0.0212 
ED 0.0212 - 0.0451 
ED 0.0451 - 0.0913 
NEN 0.0913 - 0.1712 


En la taula 7 es mostren els municipis amb una major proporció de població estrangera entre els 


seus habitants. Sembla que els municipis litorals, i sobretot els localitzats a la província de Girona, són 


els que compten amb una major diversitat en termes de població estrangera, mentre que els munici- 


pis d'interior són els que menys atrauen aquest tipus de població. S'ha de tenit en compte la possible 


heterogeneitat entre la població estrangera. És a dir, entre aquesta població segurament hi podríem 


diferenciar població amb diferents nivells d'educació, tenda i edat, motiu pel qual les preferències entre 


aquests grups de població pot diferir substancialment. Iot i així, sembla evident l'atractiu del litoral 


per a la majoria d'aquests individus, així com la possibilitat d'establir nous contactes amb més facilitat. 


TAULA 7. Rànquing de municipis segons la proporció de població estrangera (2001) 


Proporció de població 


H 10 primers Municipi alidmpera 
il Castelló d'Empúries I 
2 Sales de Llierca 0,154 
3 Pau OS 
4 Santa Cristina d'Aro 0,113 
5 Sant Pere Pescador 0,103 
6 Abella de la Conca 0,102 
7 Sant Bartomeu del Grau 0,099 
8 Roses 0,091 
9) Renau 0,089 
10 Calonge 0,088 


Font: Autor amb dades d'IDESCAT 


20 


Pel que fa a l'accés a la productivitat tecnològica i intel.lectual vinculada al món de la innovació a 
través del nombre de patents registrades per municipi (figura 5) observem com està molt concentrada 
a Barcelona i al voltant dels diversos centres universitaris i tecnològics existents en el territori, 


FIGURA 5. Distribució espacial de la productivitat tecnològica i intel-lectual (2001) 

Font: Autor amb dades de Trullén i Boix (2005) 


Addicionalment, els resultats de la figura anterior es poden completar amb la informació pro- 
porcionada en la taula 8. En aquesta taula es mostren els deu municipis que van registrar un major 
nombre de patents en l'any 2001. Les dades mostren com els municipis de l'àrea metropolitana i més 
propers a Barcelona són els que registren més patents donat que són municipis que conviuen amb 
diferents universitats i centres tecnològics i de recerca, en consequència, la interacció directa amb la 
ciència i la tecnologia és més accessible i això facilita la innovació en el municipi. Per tant, sembla que 
la possible innovació emergent al municipi està principalment vinculada a lexistència de centres de 
recerca i tecnologia en l'àrea de proximitat. 


TAULA 8. Rànquing de municipis segons el nombre de patents (2001) 


8 10 primers Municipi Nombre de patents ) 
1 Barcelona S2, 150 
2 Valls 19,000 
3 Terrassa 8,167 
4 Sant Cugat del Vallès 8,144 
5 l'Hospitalet de Llobregat 6,000 
6 Sant Just Desvern 5,167 
Ú Esplugues de Llobregat 4,000 
8 Llinars del Vallès 4,000 
9 Badalona 3,778 
10 Parets del Vallès 3,000 


Font: Autor amb dades Trullén i Boix (2005) 


Ò El nombre de patents per municipi es comptabilitza per any de solelicitud i de concessió segons el municipi d'origen dels autors d'acord amb Trullén i 
Boix (2005). 

4, Resultats 


TAULA 9. Determinants de localització de les empreses de nova creació (ZINB) 


creativitat 
diversitat 

capital bumà 
densitat de població 
renda 

patents 

creixement de població 
atur 

pimes 

intensitat industrial 
constant 


Part Inflada 
llocs de treball 


constant 


Test de Vuong 

N 

Obs. Diferent de zero 
LR X7 

/Inalpba 


alpba 


Creació d'empreses per municipi (2002-2007) 


1. Totals 


0,630 
(0,049) 
5,311 
(2,484) 
2,294 
(1112) 
0,086 
(0,027) 
05670 
(0,203) 
0,162 
(0,131) 
0,256 
(0,208) 
8,328" 
(4,355) 
-0,708" 
(0,366) 
2,608 
(0,569) 
46360 
(1,856) 


176810 
(0,194) 
8,442X0 
(0,945) 


g ge 
946 
584 

708,61 
0,306 
(0,084) 
0,736 


2. Metropolitans 


0,508 
(0,054) 
DI153 
(4,503) 

11,268 
(2,688) 

0,120: 
(0,032) 

114305 
(0,341) 
0,340 
(0,143) 
0,112 
(0,225) 

8,366 
(6,083) 
-0,050 
(0,490) 

18687 
(0,830) 

9389515 
(3,001) 


2,219178 
(0,359) 
10,981 
(1,795) 


45geeè 
420 
310 
430,33 
0,646 
(0,108) 
0,524 


3. No metropolitans 


0,848 
(0,099) 
-3,980 
(3,486) 
0,941 
(1,208) 
-0,024 
(0,046) 

0,77944 
(0,293) 
0,106 
(0,265) 
0,784 
(0,497) 
2,778 
(6,316) 
0,968" 
(0,558) 

3,122e8 
(0,829) 

642279 
(2,707) 


715108 
(0,317) 
764308 
(1,448) 


3318 
526 
274 

199,24 

0,0328 

(0,130) 

1,033 


(0,056) 


(0,062) 


Font: Autor 

(0,134) 


Els resultats de l'estimació dels determinants de la localització de les empreses de nova creació 
finalment estimada amb un model ZINB es mostren en la taula 9. Tal com s'ha explicat anteriorment, 
es pretén comparar els resultats del conjunt de municipis de Catalunya (columna 1), dels municipis 
pertanyents a una àrea metropolitana (columna 2) i finalment dels municipis no metropolitans (co- 
lumna 3). Els resultats de la regressió permeten confirmar gran part de les nostres hipòtesis inicials. 
La decisió de creat una empresa en un determinant municipi està estretament associada a la creativitat 
existent independentment del tipus de municipi. Aquest resultat recolza la teoria segons la qual exis- 
teix una relació positiva i significativa entre emprenedoria i creativitat a escala local (Lee et al. 2004). 
Els resultats per la variable vinculada a la diversitat no són els esperats, ja que per totes les submostres 
es dóna un valor negatiu i significatiu només per al conjunt de municipis i per als metropolitans. No 
obstant, aquest no és un resultat sorprenent si pensem que entre aquesta proporció de població es- 
trangera hi són representades tan aquells individus uns nivells d'educació i de renda elevats i uns altres 
caracteritzats per un menot nivell d'educació i de renda. Com que el nostre indicador de diversitat no 
recull aquestes diferències, l'efecte que pugui tenir sobre la decisió de localització de les empreses de 
nova creació pot reflectir aquest fet, tal com observen també Lee et al. (2004). El fet que l'indicador de 
diversitat sigui només significatiu per al conjunt de municipis i per als metropolitans ens pot indicar 
que en les àrees metropolitanes —que normalment són les més poblades— són les que més atrauen 
aquest tipus de població atès, per exemple, que presenten més possibilitats d'accedir al mercat laboral. 


Pel que fa a la resta de factors que poden influenciar la localització dempreses de nova crea- 
ció, majors nivells de renda, densitat de població i intensitat industrial atrauen la creació de noves 
empreses a tot tipus de municipis, mentre que es troba una relació negativa entre el factor capital 
humà i la creació d'empreses. Aquest resultat només és significatiu per al conjunt de municipis i per 
als metropolitans. Tot i ser un resultat sorprenent, altres contribucions sobre aquesta questió troben 
resultats similars i argumenten que l'impacte del capital humà sobre la localització empresarial variarà 
segons de les característiques de l'empresa (Arauzo-Carod i Manjón-Antolín 2004: Arauzo-Carod i 
Viladecans-Marsal 2009, Arauzo-Carod 2005, 2013). D'altra banda, existeix una relació significativa 
i positiva entre el nombre de patents registrades al municipi i la creació de noves empreses només pels 
municipis metropolitans, cosa que ens indica que l'accés a la tecnologia i al coneixement afavoreixen la 
creació dempreses però és un impacte que queda limitat a aquells indrets més propers a parcs científics 
i tecnològics. Finalment, majors nivells d'atur semblen estar positivament i significativament associats 
a la creació dempreses de nova creació, per la qual cosa sembla que en el cas dels municipis catalans el 
fet d'estar en una situació d'atur dóna incentius a emprendre nous negocis i idees. No obstant, aquest 
resultat només es confirma per al conjunt de municipis. 

5, Conclusions 


Aquest article ha analitzat l'impacte de les característiques regionals com la creativitat i la diver- 
sitat en la localització d'empreses de nova creació. Tot utilitzant la base de dades del REIC per a les 
empreses de nova creació entre 2002 i 2007 a escala municipal i dades del cens de 2001 (IDESCAT) 
s'introdueix en el cas de Catalunya l'índex de bohèmia com a una aproximació al nivell de creativitat 
del municipi en línia del treball de Lee et al. (2004) pels EUA. Els resultats permeten confirmar les 
hipòtesis principals de l'article, tot i l'existència d'algunes excepcions. 


A grans trets, els resultats confirmen que la concentració de població bohèmia o relacionada 
directament al món artístic afavoreixen l'emprenedoria al municipi. Per altra banda, la diversitat en 
termes de població estrangera al municipi no afavoreix la creació dempreses. Tanmateix, lefecte de 
la productivitat innovadora en termes del nombre de patents registrades per municipi sembla afavo- 
rir l'esperit emprenedor del municipi, però aquest resultat només es pot confirmar per al conjunt de 
municipis catalans. Pel que fa a la resta de factors cal destacar la importància de les economies d'aglo- 
meració i el nivell de renda del municipi. Així doncs, aquests resultats suggereixen aquells municipis 
capaços d'atraure gran part de la població bohèmia o artística incentivaran l'emprenedoria a nivell mu- 
nicipal a partir de la creativitat i difusió d'idees innovadores que sorgiran de la interacció entre aquests 
individus i la resta de la població. 


Així doncs, aquests resultats suggereixen que tant els investigadors com els diversos agents po- 
lítics haurien de posar més èmfasi en l'entorn social i artístic dels municipis, ja que la concentració de 
la població bohèmia pot comportat l'atracció d'individus altament qualificats, la promoció de noves 
idees, així com un clar dinamisme emprenedor, tal i com suggereix Florida en els seus treballs (2002, 
2004). Tanmateix, els agents implicats haurien de tenit en compte el gran pes de Barcelona i la seva 
àrea metropolitana en termes de creativitat, innovació i dinamisme empresarial. En aquest sentit, les 
estratègies per potenciar la creativitat als municipis s'haurien d'adaptar a les característiques especí- 
fiques d'aquests. Per exemple, per als municipis no metropolitans aquestes estratègies s haurien de 
centrar en la preservació d'aquells factors que defineixen la seva qualitat de vida, mentre que per als 
municipis metropolitans els esforços s haurien de dirigir a la creació i desenvolupament d'instal.laci- 
ons per afavorir l'accés a xarxes i experiències culturals. 

